Document ID: 31997R1216

KOMISSION ASETUS (EY) N:o 1216/97,
annettu 27 päivänä kesäkuuta 1997,
Bosnian ja Hertsegovinan sekä Kroatian tasavalloista, Jugoslavian liittotasavallasta ja entisestä Jugoslavian tasavallasta Makedoniasta peräisin olevien tuoreiden hapankirsikoiden tuontitodistusten antamisen keskeyttämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuotteiden sekä Slovenian tasavallasta peräisin olevien viinien tuontiin yhteisössä sovellettavasta menettelystä 20 päivänä joulukuuta 1996 annetun neuvoston asetuksen (EY) N:o 70/97 (1), sellaisena kuin se on muutettuna asetuksella (EY) N:o 825/97 (2), ja erityisesti sen 10 artiklan,
sekä katsoo, että
Bosnian ja Hertsegovinan sekä Kroatian tasavalloista, Jugoslavian liittotasavallasta ja entisestä Jugoslavian tasavallasta Makedoniasta peräisin olevien tuoreiden hapankirsikoiden tuonnin valvontajärjestelmän käyttöön ottamisesta 28 päivänä huhtikuuta 1997 annetussa komission asetuksessa (EY) N:o 763/97 (3), sellaisena kuin se on muutettuna asetuksella (EY) N:o 994/97 (4), edellytetään tuontitodistuksen esittämistä tuoreita hapankirsikoita tuotaessa, ja
asetuksen (EY) N:o 70/97 6 artiklan 1 kohdan toisessa alakohdassa säädetään, että asetuksen liitteessä D vahvistettujen enimmäismäärien ylittyessä kyseisiä tuotteita koskevien tuontitodistusten myöntäminen voidaan keskeyttää; määrät, joista on esitetty tuoreiden hapankirsikoiden tuontitodistushakemuksia, ylittävät kyseisen asetuksen liitteessä D vahvistetun 3 000 tonnin enimmäismäärän; tämän vuoksi todistusten antaminen olisi keskeytettävä asetuksen (EY) N:o 763/97 soveltamiskauden loppuun asti, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Bosnian ja Hertsegovinan sekä Kroatian tasavalloista, Jugoslavian liittotasavallasta ja entisestä Jugoslavian tasavallasta Makedoniasta peräisin olevien CN-koodeihin 0809 20 41, 0809 20 51, 0809 20 61 ja 0809 20 71 kuuluvien hapankirsikoiden tuontitodistusten antaminen keskeytetään 30 päivään syyskuuta 1997 asti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1997.

Labels: 3
17
18